पूर्व कांग्रेस अध्यक्ष ने कहा कि संयुक्त प्रगतिशील गठबंघन सरकार में पूर्व प्रधानमंत्री डॉ मनमोहन सिंह के नेतृत्व में देश का सकल घरेलू उत्पाद दर 8.5 प्रतिशत तक पहुंच गयी थी लेकिन मोदी सरकार के आने के बाद देश की अर्थव्यवस्था चरमरा गई है। कांग्रेस सरकार समग्र विकास के लिए मनरेगा जैसी योजनाएं लेकर आई और देश की जनता को सूचना, शिक्षा तथा खाद्य सुरक्षा का अधिकार दिया लेकिन मोदी सरकार उसे कमजोर करने में जुटी है।